Diari Oficial de la Generalitat Valenciana


Sumari del DOGV 4891, del 25-11-2004 (2004/11312)

RESOLUCIÓ de 10 de novembre de 2004, de la Direcció General de Justícia de la Conselleria de Justícia i Administracions Públiques, per la qual es fa pública la relació de places corresponent a l'àmbit de la Comunitat Valenciana, que s'oferixen als aspirants aprovats en les proves selectives per a l'ingrés en el cos d'auxiliars de l'administració de justícia, torns promoció interna i lliure, convocades per Orde JUS/1454/2003, de 27 de maig.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4891

Data del DOGV
:   25-11-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/11094


Data del document
:   10-11-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * concurs administratiu

RESOLUCIÓ de 10 de novembre de 2004, de la Direcció General de Justícia de la Conselleria de Justícia i Administracions Públiques, per la qual es fa pública la relació de places corresponent a l'àmbit de la Comunitat Valenciana, que s'oferixen als aspirants aprovats en les proves selectives per a l'ingrés en el cos d'auxiliars de l'administració de justícia, torns promoció interna i lliure, convocades per Orde JUS/1454/2003, de 27 de maig. [2004/Q11632]
  
De conformitat amb el que establixen les bases 11.5 i 11.6 de l'Orde JUS/1454/2003, de 27 de maig, per la qual es van convocar proves selectives per a ingrés en el cos d'auxiliars de l'administració de justícia, torns promoció interna i lliure (Boletín Oficial del Estado de 5 de juny de 2003), es resol:
  
Primer
  
Fer pública la relació de places desertes a l'àmbit territorial de la Comunitat Valenciana (annex I), que s'oferixen als aspirants que figuren en les ordres JUS/1067/2004, de 12 d'abril (BOE de 23 d'abril de 2004)), i JUS/1549/2004, de 18 de maig (BOE de l'1 de juny de 2004), per les quals s'aproven i publiquen les relacions definitives d'aspirants que han superat les proves selectives per a ingrés en el cos d'auxiliars de l'administració de justícia, torns promoció interna i lliure, respectivament.
  
Segon
  
Les sol·licituds de destinació dels aspirants d'este àmbit es dirigiran a la Direcció General de Justícia de la Generalitat Valenciana, carrer de l'Historiador Chabàs, número 2, 46860 València, en el termini de 20 dies naturals, comptadors a partir de l'endemà al de la publicació d'esta resolució en el Boletín Oficial del Estado.
  
Tercer
  
Les sol·licituds es formalitzaran segons model que apareix com a annex II d'esta orde, d'acord amb les instruccions següents:
  
En el model d'instància podran relacionar-se fins a un màxim de 50 llocs de treball, i s'indicarà el número d'ordre obtingut en la relació definitiva d'aprovats, l'òrgan i la localitat.
  
En cas de no correspondre-li cap de les destinacions especificades d'esta manera, se seguirà l'orde de preferència per províncies, que els interessats indiquen en el model de sol·licitud.
  
Dins de cada província, les destinacions seran adjudicades per l'orde següent:
  
1. Tribunal Superior de Justícia de la Comunitat Valenciana
  
2. Audiències provincials
  
3. Fiscalies
  
4. Jutjats d'instrucció
  
5. Jutjats penals
  
6. Jutjats de vigilància penitenciària
  
7. Jutjats de primera instància
  
8. Jutjats contenciosos administratius
  
9. Jutjats socials
  
10. Jutjats de primera instància i instrucció
  
11. Jutjats de menors
  
12. Jutjats de pau
  
Quart
  
Les destinacions s'adjudicaran segons el número d'orde obtingut en la resolució per la qual s'aprova la relació definitiva d'aspirants que han superat les proves selectives, i en primer lloc, als aspirants pel torn de promoció interna, i després, als aspirants aprovats pel torn lliure.
  
Cinqué
  
Cap aspirant no podrà anul·lar ni modificar la seua sol·licitud una vegada acabat el termini de presentació.
  
Sisé
  
Si no es formula cap sol·licitud de places o no li correspon cap de les sol·licitades, es procedirà a destinar-li, amb caràcter forçós, qualsevol de les places no adjudicades.
  
Seté
  
L'adjudicació de les destinacions es farà amb caràcter forçós, d'acord amb l'ordre de puntuació obtingut en les proves selectives a l'àmbit de la Comunitat Valenciana.
  
Vuité
  
Contra la present resolució, que posa fi a la via administrativa, podrà interposar-se recurs contenciós administratiu davant dels jutjats contenciosos administratius de València, en un termini de dos mesos comptadors des de l'endemà de la publicació, conforme amb el que disposen els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici de la interposició de recurs potestatiu de reposició, davant de la Direcció General de Justícia en el termini d'un mes comptador a partir de l'endemà a la seua publicació, conforme amb el que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 10 de novembre de 2004.- La directora general de Justícia: Patricia Montagud Alario.